laion/Wikipedia-Exotic huggingface dataset:
ভার্নন ফিল্যান্ডার

ভার্নন ডেরিল ফিল্যান্ডার (ইংরেজি: Vernon Darryl Philander; জন্ম: ২৪ জুন, ১৯৮৫) দক্ষিণ আফ্রিকার কেপ প্রদেশে জন্মগ্রহণকারী প্রথিতযশা আন্তর্জাতিক ক্রিকেটার। ডানহাতি বোলার ও অল-রাউন্ডার হিসেবে তিনি পরিচিত হয়ে আছেন। দক্ষিণ আফ্রিকার পক্ষ হয়ে অনূর্ধ্ব-১৯ দলে প্রতিনিধিত্ব করেছেন। ঘরোয়া ক্রিকেটে কেপ কোবরাজ দলের পক্ষ হয়ে খেলেন। বেলফাস্টে অনুষ্ঠিত নিজের ২২তম জন্মদিনে একদিনের আন্তর্জাতিক ক্রিকেটে আয়ারল্যান্ডের বিপক্ষে অভিষেক ঘটে তার। খেলায় দল জিতে এবং তিনি চার উইকেট নেন মাত্র বারো রান দিয়ে। আন্তর্জাতিক ক্রিকেটাঙ্গনে ফিল্যান্ডের চমকপ্রদভাবে শুরু করেন। ৯ নভেম্বর, ২০১১ তারিখে অনুষ্ঠিত ১ম টেস্টে অস্ট্রেলিয়ার বিপক্ষে অভিষেক ঘটে। দ্বিতীয় ইনিংসে ৫ উইকেট নেন মাত্র ১৫ রানের বিনিময়ে। ফলে অস্ট্রেলিয়া মাত্র ৪৭ রানে অল-আউট হয় যা ১৯০২ সালের পর ছিল সর্বনিম্ন ইনিংস। ১৩.৯২ রান গড়ে ১৪ উইকেট লাভ করে ম্যান অব দ্য সিরিজ পুরস্কারে ভূষিত হন। বিশ্বের পঞ্চম খেলোয়াড় হিসেবে ক্রিকেট ইতিহাসে প্রথম তিন টেস্টেই পাঁচ উইকেট শিকারে দক্ষতা দেখান ফিল্যান্ডার। এধরনের সাফল্যের প্রেক্ষিতে ক্রিকেট সাউথ আফ্রিকার সাথে জাতীয়ভাবে চুক্তিবদ্ধ হন তিনি। মার্চ, ২০১২ সালে ওয়েলিংটনে অনুষ্ঠিত তৃতীয় টেস্টের প্রথম ইনিংসে নিউজিল্যান্ডের বিপক্ষে ৮১ রানের বিনিময়ে ৬ উইকেট নেন। তন্মধ্যে ডগ ব্রেসওয়েলকে আউট করে নিজস্ব ৭ম টেস্টে ৫০-উইকেট লাভ করেন। এরফলে তিনি চার্লস টার্নারের পর দ্বিতীয় বোলার হিসেবে এ সাফল্য লাভ করেন। কিন্তু দ্বিতীয় ইনিংসে কোন উইকেট লাভ করেননি; যারফলে খেলাটি ড্র হয়। অক্টোবর, ২০১২ সালে ডেল স্টেইন ও মরনে মরকেলের সাথে তিনিও পেস আক্রমণে যুক্ত হন। বোলিং কোচ ও সাবেক টেস্ট ক্রিকেটার অ্যালান ডোনাল্ড মনে করেন যে, ত্রয়ী বোলারগণ দেশের পক্ষে সেরা খেলোয়াড়। "1st Test: South Africa v Australia at Cape Town, Nov 9-11, 2011"। espncricinfo। সংগ্রহের তারিখ ২০১১-১২-১৮।  McGlashan, Andrew (১৫ ডিসেম্বর ২০১১)। "Philander sets up dominant South Africa"। ESPNcricinfo। ২৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১১।  "Philander awarded national contract"। ESPNcricinfo। ২১ জানুয়ারি ২০১২। সংগ্রহের তারিখ ২১ জানুয়ারি ২০১২।  "Records / Test matches / Bowling records / Fastest to 50 wickets"। Cricinfo। সংগ্রহের তারিখ ৬ মে ২০১২।  "Williamson secures hard-fought draw"। Cricinfo।  Authors list-এ |প্রথমাংশ1= এর |শেষাংশ1= নেই (সাহায্য) "Donald rates Proteas pace lineup best ever"। 3 News NZ। ৩১ অক্টোবর ২০১২। ২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৩।  দক্ষিণ আফ্রিকা জাতীয় ক্রিকেট দল আইসিসি প্লেয়ার র‌্যাঙ্কিং ম্যান অব দ্য ম্যাচ কোচ (ক্রীড়া) ক্রিকেটআর্কাইভে ভার্নন ফিল্যান্ডার (সদস্যতা প্রয়োজনীয়) (ইংরেজি) ইএসপিএনক্রিকইনফোতে ভার্নন ফিল্যান্ডার (ইংরেজি)
নাবিল আল-আরাবি

নাবিল আল-আরাবি (Arabic: نبيل العربي) (জন্ম: ১৫ মার্চ ১৯৩৫) একজন মিশরীয় কূটনীতিক এবং আরবলীগের বর্তমান সেক্রেটারী জেনারেল। ইতিপূর্বে তিনি ২০১১ সালের মিশরীয় বিপ্লব পরবর্তী অন্তর্বর্তীকালীন ইসাম শরাফী'র সরকারে পররাষ্ট্রমন্ত্রী হিসেবে ২০১১ সালের মার্চ থেকে জুন পর্যন্ত দায়িত্ব পালন করেছেন। আল-আরাবি ১৯৩৫ সালের ১৫ মার্চ জন্মগ্রহণ করেন। তিনি নিউইয়র্ক ইউনিভার্সিটির স্কুল অব ল' থেকে ১৯৬৯ সালে এলএল. এম. এবং ১৯৭১ সালে জে.এস.ডি. ডিগ্রী অর্জন করেন। আতিপূর্বে, ১৯৫৫ সালে কায়রো ইউনিভার্সিটি থেকে ল' ডিগ্রী অর্জন করেন। আর-আরাবি কায়রোর যাকি হাসেম এন্ড পার্টনার্স-এর একজন অংশীদার, যাদের মূল কাজ হলো মধ্যস্থতা এবং মীমাংসা করা। ২০১১ সালের ১ মে তিনি আরব লিগের প্রধান হিসেবে আমর মুসার স্থলাভিসিক্ত হন এবং ২০১১ সারে ১ জুলাই থেকে আরব লীগের সেক্রেটারী জেনারেল হিসেবে কার্যকাল শুরু করেন। Egypt FM Nabil El-Arabi named Arab League chief, Ahram Online, 15 May 2011 Elaraby to head Arab League ওয়েব্যাক মেশিনে আর্কাইভকৃত ২৮ মার্চ ২০১৬ তারিখে, David Elward, Global Arbitration Review, 16 May 2011 জীবনী : মিশরের পররাষ্ট্র মন্ত্রণালয় উপস্থিতি - সি-স্প্যানে গ্রন্থাগারে নাবিল আল-আরাবি সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) Egypt’s foreign minister on the way forward after Mubarak, Lally Weymouth, The Washington Post, 6 May 2011 Nabil El-Arabi -- justice-based diplomacy ওয়েব্যাক মেশিনে আর্কাইভকৃত ১৯ মে ২০১১ তারিখে, Dina Ezzat, Al-Ahram Weekly, 19 May 2011 টেমপ্লেট:Secretaries-General of the Arab League
দিনেশ চান্ডিমাল

লকুজ দিনেশ চান্ডিমাল (সিংহলি: දිනේෂ් චන්දිමාල්; জন্ম: ১৮ নভেম্বর, ১৯৮৯) বালাপিতিয়ায় জন্মগ্রহণকারী শ্রীলঙ্কার আন্তর্জাতিক ক্রিকেটার। ডানহাতি ব্যাটসম্যান কাম উইকেট-রক্ষক হিসেবে ক্রিকেটের সকল স্তরে অংশগ্রহণ করে থাকেন। এছাড়াও, শ্রীলঙ্কার টুয়েন্টি২০ আন্তর্জাতিক দলে অধিনায়কের দায়িত্ব পালন করেছেন তিনি। আক্রমণাত্মক ভঙ্গীমায় ব্যাটংয়ের অধিকারী দিনেশ চান্ডিমাল শ্রীলঙ্কার অনূর্ধ্ব-১৯ দলের পক্ষ হয়ে সহ-অধিনায়কেরও দায়িত্ব পালন করেছেন। বর্তমানে টেস্ট এবং একদিনের আন্তর্জাতিক ক্রিকেটে দলের সহ-অধিনায়ক তিনি। ২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতার মাধ্যমে আন্তর্জাতিক ক্রিকেটে অভিষেক ঘটে চান্ডিমালের। গ্রুপ-পর্বে নিউজিল্যান্ড ও জিম্বাবুয়ের বিরুদ্ধে অবতীর্ণ হয়ে সুপার-এইট পর্বে অস্ট্রেলিয়ার বিপক্ষে খেলে তার দল। ডিসেম্বর, ২০১১ সালে ডারবানে অনুষ্ঠিত দ্বিতীয় টেস্টে দক্ষিণ আফ্রিকার বিপক্ষে অভিষেক ঘটে। টেস্ট অভিষেকেই উভয় ইনিংসে দুইটি অর্ধ-শতক (৫৮ ও ৫৪) করেছিলেন। এরফলে দক্ষিণ আফ্রিকায় প্রথমবারের মতো টেস্ট জয়ী হতে সক্ষম হয় শ্রীলঙ্কা। ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ফলে, ম্যাথিউসের পরিবর্তে দিনেশ চান্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার অধিকারী হন। ২০১২ সালের রানার-আপ ও ২০১৪ সালের শিরোপা বিজয়ী শ্রীলঙ্কা দলের প্রধান সদস্য ছিলেন। কিন্তু গ্রুপ পর্বে ধীরগতিতে ওভার করায় তার ওপর নিষেধাজ্ঞা প্রদান করা হয়। নিয়মিত অধিনায়কের অনুপস্থিতিজনিত কারণে প্রায়শঃই তাকে টি২০আই দলের অধিনায়কের দায়িত্ব পালন করতে হয়। "Player Profile: Dinesh Chandimal"। CricInfo। ফেব্রুয়ারি ২০০৯। সংগ্রহের তারিখ ২০০৯-০৮-২৫।  "Dinesh Chandimal: Challenging the destiny"। CricInfo। ৮ অক্টোবর ২০০৮। ৫ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৫।  "Sri Lanka tour of South Africa, 2nd Test: South Africa v Sri Lanka at Durban, Dec 26–30, 2011"। ESPNcricinfo। সংগ্রহের তারিখ ২৮ ডিসেম্বর ২০১১।  "Mathews suspended for two ODIs for slow over-rate in Trinidad"। জুলাই ২৪, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৩।  "Chandimal becomes youngest Sri Lanka ODI captain"। সংগ্রহের তারিখ জুলাই ১৮, ২০১৩।  "Chandimal suspended for one match"। CricInfo। মার্চ ২৮, ২০১৪। সংগ্রহের তারিখ ২০১৬-০২-০২।  "Bangladesh tour of Sri Lanka, 1st Test: Sri Lanka v Bangladesh at Galle, Mar 8-12, 2013"। ESPNcricinfo। সংগ্রহের তারিখ ২৩ মার্চ ২০১৩।  "Bangladesh tour of Sri Lanka, 2nd Test: Sri Lanka v Bangladesh at Colombo (RPS), Mar 16-20, 2013"। ESPNcricinfo। সংগ্রহের তারিখ ২৩ মার্চ ২০১৩।  মুশফিকুর রহিম অধিনায়ক (ক্রিকেট) টুয়েন্টি২০ আন্তর্জাতিক শ্রীলঙ্কা জাতীয় ক্রিকেট দল ইএসপিএনক্রিকইনফোতে দিনেশ চান্ডিমাল (ইংরেজি) Dinesh Chandimal's profile page on Wisden প্রবেশদ্বার:  শ্রীলঙ্কা জীবনী ক্রিকেট
জিলেট (ব্র্যান্ড)

জিলেট কিং কেম্প জিলেট উদ্ভাবিত শেভিং প্রোডাক্ট। সারা বিশ্বে জিলেটের প্রোডাক্ট খুব জনপ্রিয়। ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন। "King C. Gillette, The Man and His Wonderful Shaving Device" by Russell Adams (1978), published by Little Brown & Co. of Boston, Massachusetts, U.S. শেভিং রেজার ওয়েব্যাক মেশিনে আর্কাইভকৃত ২০২০-০৫-১৫ তারিখে,নাইর ইকবাল, দৈনিক প্রথম আলো। ঢাকা থেকে প্রকাশের তারিখ: ২২-০৩-২০১৩ খ্রিস্টাব্দ। দাপ্তরিক ওয়েবসাইট
কালো মানিকজোড়

কালো মানিকজোড় (বৈজ্ঞানিক নাম: Ciconia ciconia) বা কালা মানিকজোড় Ciconiidae (সাইকোনিডি) গোত্র বা পরিবারের অন্তর্গত Ciconia (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। কালো মানিকজোড়ের বৈজ্ঞানিক নামের অর্থ মানিকজোড় (লাতিন: ciconia = মানিকজোড়)। পাখিটি বাংলাদেশ, ভারত ছাড়াও এশিয়া, আফ্রিকা ও ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩১ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে বলে ধারণা করা হচ্ছে, তবে একদম বিপজ্জনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ২০৮। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৩০৪।  শরীফ খান (২০০৮)। বাংলাদেশের পাখি। ঢাকা: দিব্যপ্রকাশ। পৃষ্ঠা ৪০৪–১১। আইএসবিএন 9844833310।  Ciconia nigra ওয়েব্যাক মেশিনে আর্কাইভকৃত ৫ জানুয়ারি ২০১৪ তারিখে, BirdLife International এ কালো মানিকজোড় বিষয়ক পাতা। Ciconia nigra ওয়েব্যাক মেশিনে আর্কাইভকৃত ২৯ আগস্ট ২০১২ তারিখে, The IUCN Red List of Threatened Species এ কালো মানিকজোড় বিষয়ক পাতা। উইকিপ্রজাতিতে-এ বিষয় সম্পর্কিত তথ্য রয়েছে: কালো মানিকজোড় উইকিমিডিয়া কমন্সে কালো মানিকজোড় সম্পর্কিত মিডিয়া দেখুন।
লুইস বারাগান

লুইস বারাগান, পুরোনাম লুইস রামরিও বারাগান মরফিন (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়। বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার এসকুলা লিবরে ডি ইনজেনিয়েরস থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন। নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন। তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে। তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন। Barragán, Luis (২০০০)। Escritos y conversaciones। MADRID: El Croquis। পৃষ্ঠা 72–89। আইএসবিএন 84-88386-17-6।  Tim Street-Porter, Casa Mexicana Stewart, Tabori & Chang (1989) আইএসবিএন ১-৫৫৬৭০-০৯৭-০ উইকিউক্তিতে লুইস বারাগান সম্পর্কিত উক্তির সংকলন রয়েছে। Website of the Barragan Foundation Luis Barragan's house and studio (in Spanish) ওয়েব্যাক মেশিনে Barragán's Pritzker Prize citation (অক্টোবর ২৯, ২০০৭ তারিখে আর্কাইভকৃত) Artists Rights Society, Barragán's U.S. Copyright Representatives Luis Barragan's work https://www.admexico.mx/arquitectura/articulos/espacios-luis-barragan-cdmx-edo-mex/5039 ওয়েব্যাক মেশিনে আর্কাইভকৃত ৩০ ডিসেম্বর ২০১৯ তারিখে
দীঘল তরঙ্গ

সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার। আড় তরঙ্গ বা অনুপ্রস্থ তরঙ্গ দীঘল তরঙ্গ বা অনুদৈর্ঘ্য তরঙ্গ যে তরঙ্গ মাধ্যমের কণাগুলোর কম্পনের দিকের সাথে সমান্তরালে অগ্রসর হয় সেটাই দীঘল তরঙ্গ/অনুদৈর্ঘ্য তরঙ্গ (Longitudinal wave)। বায়ু মাধ্যমে প্রবাহিত শব্দ তরঙ্গ দীঘল তরঙ্গ/অনুদৈর্ঘ্য তরঙ্গের একটি উদাহরণ। এ ধরনের কোন মাধ্যমে সংকোচন ও প্রসারণের মাধ্যমে সঞ্চালিত হয়। একটি সংকোচন ও একটি প্রসারণ নিয়ে এর তরঙ্গ দৈর্ঘ্য। এ ধরনের তরঙ্গে সমবর্তন ঘটে না। Khan, Mithu (২০২২-০৬-২৬)। "আড় তরঙ্গ, দীঘল তরঙ্গ, অগ্রগামী তরঙ্গ এবং স্থির তরঙ্গ কাকে বলে?"। Nagorik Voice। সংগ্রহের তারিখ ২০২৪-০৩-১০।
সরল দোলক

একটি ভারী আয়তনহীন বস্তুকে অপ্রসারণশীল, ওজনহীন ও নমনীয় সুতার সাহায্যে ঝুলিয়ে দিলে এটি যদি ঘর্ষন এড়িয়ে স্বাধীনভাবে দুলতে থাকে তবে তাকে সরল দোলক (Simple Pendulum) বলে। বাস্তবে সরল দোলক পাওয়া সম্ভব নয়। কেননা, ভারী আয়তনহীন কোন বস্তু কিংবা সম্পূর্ণরূপে অপ্রসারণশীল, ওজনহীন ও নমনীয় সুতার অস্তিত্ব নেই। হিসাব নিকাশের সুবিধার্থে এরূপ প্রমাণ দোলক কল্পনা করে নেওয়া হয়। সাধারণভাবে একটি হালকা সুতার সাহায্যে কোন দৃঢ় অবলম্বন থেকে একটি ভারী বস্তু ঝুলিয়ে দিয়ে সরল দোলক তৈরী করা হয়। গ্যালিলিও গ্যালিলির 1602 সালের দিকে পেন্ডুলামের প্রথম বৈজ্ঞানিক তদন্ত থেকে, পেন্ডুলামের নিয়মিত গতি টাইমকিপিংয়ের জন্য ব্যবহৃত হয়েছিল এবং 1930 সাল পর্যন্ত এটি ছিল বিশ্বের সবচেয়ে সঠিক টাইমকিপিং প্রযুক্তি। 1658 সালে ক্রিস্টিয়ান হাইজেনস দ্বারা উদ্ভাবিত পেন্ডুলাম ঘড়িটি বিশ্বের মানক টাইমকিপার হয়ে ওঠে, যা 270 বছর ধরে বাড়ি এবং অফিসে ব্যবহৃত হয় এবং 1930-এর দশকে কোয়ার্টজ ঘড়ি দ্বারা সময়ের মান হিসাবে স্থানান্তরিত হওয়ার আগে প্রতি বছর প্রায় এক সেকেন্ডের নির্ভুলতা অর্জন করে। পেন্ডুলামগুলি অ্যাক্সিলোমিটার এবং সিসমোমিটারের মতো বৈজ্ঞানিক যন্ত্রগুলিতেও ব্যবহৃত হয়। ঐতিহাসিকভাবে এগুলি ভূ-ভৌতিক সমীক্ষায় মাধ্যাকর্ষণ ত্বরণ পরিমাপ করতে এবং এমনকি দৈর্ঘ্যের মান হিসাবেও মাধ্যাকর্ষণ যন্ত্র হিসাবে ব্যবহৃত হত। "পেন্ডুলাম" শব্দটি নতুন ল্যাটিন, ল্যাটিন পেন্ডুলাস থেকে, যার অর্থ 'ঝুলন্ত'। বব: যে ভারী বস্তুটিকে সুতার সাহায্যে ঝলিয়ে দেওয়া হয় সেটিই বব। ঝুলন বিন্দু: কোন দৃঢ় অবলম্বনের যে নির্দিষ্ট বিন্দু থেকে বব ঝোলানো হয় তাকে ঝুলন বিন্দু বলে। কার্যকরী দৈর্ঘ্য: ঝুলন বিন্দু থেকে ববের ভরকেন্দ্র পর্যন্ত দুরত্বকে কার্যকরী দৈর্ঘ্য বা দোলক দৈর্ঘ্য বলে। একে L দ্বারা প্রকাশ করা হয়। L = l + r {\displaystyle L=l+r} এখানে, l= সুতার দৈর্ঘ্য এবং r= ববের ব্যাসার্ধ্য বিস্তার: সরল দোলকের সাম্যাবস্থান থেকে যে কোন এক দিকের সর্বোচ্চ দুরত্বকে বিস্তার বলে। পূর্ণ দোলন: বব এক শেষ হতে অপর প্রান্তে গিয়ে আবার আগের প্রান্তে ফিরে আসলে তাকে পূর্ণ দোলন বলে। দোলন কাল: একটি পূর্ণ দোলন সম্পন্ন করতে সরল দোলকের যে সময় লাগে তাকে দোলনকাল বলে। একে T দ্বারা প্রকাশ করা হয়। কোন সরল দোলকের N সংখ্যক পূর্ণ দোলনের জন্য যদি t সময় লাগে তাহলে, T = t N {\displaystyle T={\frac {t}{N}}} কম্পাঙ্ক: এক সেকেন্ডে একটি সরল দোলক যে কয়টি পূর্ণ দোলন সম্পন্ন করে তাকে তার কম্পাঙ্ক বলে। একে f দ্বারা প্রকাশ করা হয়। কোন সরল দোলক t সময়ে N সংখ্যক পূর্ণ দোলন সম্পন্ন করলে, f = N t {\displaystyle f={\frac {N}{t}}} = t N {\displaystyle {\frac {t}{N}}} [ T = t N {\displaystyle T={\frac {t}{N}}} ] ১ম সূত্র বা সমকাল সূত্র: কৌণিক বিস্তার অল্প হলে এবং দোলকের কার্যকরী দৈর্ঘ্য অপরিবর্তিত থাকলে কোন নির্দিষ্ট স্থানে একটি সরল দোলকের প্রতিটি দোলনের জন্য সমান সময় লাগবে। ২য় সূত্র বা দৈর্ঘ্যের সূত্র: কৌণিক বিস্তার অল্প হলে কোন নির্দিষ্ট স্থানে সরল দোলকের দোলনকাল, এর কার্যকরী দৈর্ঘ্যের বর্গমূলের সমানুপাতিক। ৩য় সূত্র বা ত্বরণের সূত্র: কৌণিক বিস্তার অল্প হলে এবং দোলকের কার্যকরী দৈর্ঘ্য অপরিবর্তিত থাকলে এর দোলনকাল অভিকর্ষজ ত্বরণের বর্গমূলের ব্যস্তানুপাতিক। ৪র্থ সূত্র বা ভরের সূত্র: কৌণিক বিস্তার অল্প হলে এবং কার্যকরী দৈর্ঘ্য অপরিবর্তিত থাকলে কোন নির্দিষ্ট স্থানে সরল দোলকের দোলনকাল ববের ভর, আয়তন, উপাদান ইত্যাদির উপর নির্ভর করে না ।
এম আর কায়ানী

মুহাম্মদ রোস্তম কায়ানী (১৮ অক্টোবর ১৯০২ -১৫ নভেম্বর ১৯৬২ ) বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি ( ১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন। মুহাম্মদ রোস্তম কায়ানী ১৮ অক্টোবর ১৯০২ কোহাতের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ. এ. পাস করেন। কায়ানী সরকারি কলেজ, লাহোর থেকে ইংরেজি সাহিত্যে মাস্টার্স ডিগ্রি অর্জন করেন। মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন। বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তার বক্তৃতা প্রচার মাধ্যমে গুরুত্বের সাথে স্থান পেত। তার মাঝে দূর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তার চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তার সম্মানে বিদায় সম্বর্ধনার আয়োজন করেন, যেখানে তাকে “পাকিস্থানের কন্ঠস্বর” উপাধিতে ভূষিত করেন। উত্তরে বিচারপতি কায়ানী বলেন এ উপাধি তার কাছে “নিশানে পাকিস্তানে”র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তার উল্লেখযোগ্য মন্তব্য হল: There are quite a few thousand men who would rather have the freedom of speech than a new suit of clothes and it is these that form a nation, not the office hunters, the licenses even the tillers of the soil and drawers of the water. বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খণ্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি। নভেম্বর ১৯৬২, ঢাকা, চট্টগ্রাম, রাজশাহী বার এসোসিয়েশন এর আমন্ত্রনে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তার মরদেহ করাচী নিয়ে যাওয়া হয়। তাকে নিজ গ্রাম শাহপুর পারিবারিক গোরস্থানে সমাহিত করা হয়। "সমকাল"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৩।  The whole truth By Hafizur Rahman[স্থায়ীভাবে অকার্যকর সংযোগ] dawn.com
দ্য প্রোপজিশন

দ্য প্রোপজিশন, জন হিলকোট পরিচালিত ও নাইক ক্যাভ লিখিত ২০০৫ সালের একটি অস্ট্রেলিয়ান ওয়ের্স্টান চলচ্চিত্র। এতে বিভিন্ন চরিত্রে অভিনয় করেছেন, গাই পিয়ার্সি, রয় উইনস্টোন, এমিলি ওয়াটসন, ড্যানি হাডসন, ডেভিড ওয়েনহাম। ২০০৬ সালে এটি যুক্তরাষ্ট্রে মুক্তি পায়। হপকিন্স ফ্যামিলির রেপ এবং মার্ডারের পর বার্নস ব্রাদারম গ্যাং এর ৩ ভাইর দুই ভাই - চার্লি আর মাইক কে পাকরাও করে ক্যাপ্টেন স্টেনলি। কারাগারে ঢুকানোর বদলে চার্লি কে প্রস্তাব দেয় ৯ দিন এর মধ্যে তাদের বড় ভাই আরথার বারন্স কে তার চাই – মৃত অথবা জীবিত না হলে ৯ দিন পর ক্রিসমাস এর দিন ছোট ভাই মাইক কে সাজা দেয়া হবে। চার্লি নিরুপায় হয়ে ভাই কে খুন করতে বেড়িয়ে পড়ে। পথে তার সাথে দেখা মিলে এক বাউন্টি হান্টার (যারা পুরস্কারের লোভে পলাতক দের খুঁজে বেড়ায়) (জন হার্ট) এর। এছাড়া চার্লি কে অঞ্চলের ব্ল্যাক একটা সম্প্রদায় আক্রমণ করে। গাই পিয়ার্সি - চার্লি বার্নস চরিত্রে রয় উইনস্টোন - ক্যাপ্টেন মরিস স্টেনলি এমিলি ওয়াটসন - মারথা স্টেনলি ড্যানি হাডসন - আর্থার বার্নস ডেভিড ওয়েনহাম - ইডেন ফ্লেচার জন হার্ট - জেলন ল্যাম্ব টম ই লুইস - টু বব লিয়াস পাউল - কুইনি টম বাজ - স্যামুয়েল স্টুয়াট ডেভিড গালপিলি্ল - জ্যাকু নোয়া টেইলর - ব্রেইন ও’ল্যারি মিক রোহান - ম্যাড জ্যাক ব্রেডসো শানী ওয়াট - জন গরডন রডনি বোচম্যান - টবি অস্ট্রেলিয়ান ফিল্ম ইন্সটিটিউট অ্যাওয়ার্ডস: শ্রেষ্ঠ চলচ্চিত্রকার সেরা কস্টিউম ডিজাইন শ্রেষ্ঠ সৃজনশীল সঙ্গীত শ্রেষ্ঠ প্রডাকশন ডিজাইন অস্ট্রেলিয়ার ফিল্ম ক্রিটিকস পুরস্কার ২০০৫: শ্রেষ্ঠ চলচ্চিত্রকার শ্রেষ্ঠ সৃজনশীল সঙ্গীত ক্লিউট্রোডিস অ্যাওয়ার্ডস ২০০৬: শ্রেষ্ঠ চিত্রনাট্য - মৌলিক (নিক কেভ) ইনসাইড ফিল্ম অ্যাওয়ার্ডস: শ্রেষ্ঠ চলচ্চিত্রকার শ্রেষ্ঠ চলচ্চিত্র সেরা সঙ্গীত শ্রেষ্ঠ প্রডাকশন ডিজাইন সান দিয়েগো ফিল্ম ক্রিটিকস সোসাইটি অ্যাওয়ার্ডস ২০০৬: শ্রেষ্ঠ সহভিনেতার (রয় উইনস্টোন) ভেনিস ফিল্ম ফেস্টিভাল: গোসি পুরস্কার অস্ট্রেলিয়ার বক্স অফিসে দ্য প্রোপজিশন $২,২৭১,১০০ অয় করে। ""Turning words into pictures." An interview with production designer Chris Kennedy"। The Australian Film Institute। February 2010। ২২ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ 25 March,2013।  line feed character in |শিরোনাম= at position 69 (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য) "The Proposition"। বক্স অফিস মোজো। 22 September 2011। সংগ্রহের তারিখ 25 March,2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Film Victoria - Australian Films at the Australian Box Office" (পিডিএফ)। ১৮ ফেব্রুয়ারি ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ মার্চ ২০১৩।  ইন্টারনেট মুভি ডেটাবেজে দ্য প্রোপজিশন (ইংরেজি) অলমুভিতে The Proposition (ইংরেজি) InFilm Australia review The Proposition at the National Film and Sound Archive[স্থায়ীভাবে অকার্যকর সংযোগ] Full Cast Credits at IMDB
নীল-লালগির্দি

নীল-লালগির্দি (বৈজ্ঞানিক নাম:Phoenicurus frontalis) যা ‘নীল-কপালি গির্দি’ নামেও পরিচিত এক ধরনের ছোট আকারের পাখি। এই পাখি সাধারণত ভারতীয় উপমহাদেশ এবং দক্ষিণ-পূর্ব এশিয়ায় দেখা যায়। Male at Mailee Thaatch (10,500 ft.) in Kullu-Manali Distt. of Himachal Pradesh, India Female in Pangot, Uttarkhand, India BirdLife International (২০১২)। "Phoenicurus frontalis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নীল-কপালি লালগির্দি[স্থায়ীভাবে অকার্যকর সংযোগ],আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: ২২-০৩-২০১৩ খ্রিস্টাব্দ। উইকিমিডিয়া কমন্সে নীল-লালগির্দি সম্পর্কিত মিডিয়া দেখুন।
আর্থার লুইস

উইলিয়াম আর্থার লুইস একজন অর্থনীতিবিদ। তিনি ১৯৭৯ সালে অর্থনীতিতে নোবেল পুরস্কার লাভ করেন। লিউইস লন্ডন স্কুল অব ইকোনোমিক্স থেকে ১৯৩৭ সালে ব্যাচেলর্স এবং ১৯৪০ সালে পিএইচডি ডিগ্রি অর্জন করেন। তিনি ম্যানচেস্টার বিশ্ববিদ্যালয় এ ১৯৪৮ থেকে ১৯৫৭ সাল পর্যন্ত শিক্ষকতা করেন। "LEWIS, W. Arthur" (পিডিএফ)। Fraser - Federal Reserve Bank of St. Louis। ২১ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জানুয়ারি ২০১৩।
রবার্ট সলো

রবার্ট মার্টন সলো একজন মার্কিন অর্থনীতিবিদ। তিনি ১৯৮৭ সালে অর্থনীতিতে নোবেল পুরস্কার লাভ করেন। সলো ১৯২৪ সালের ২৩ অগাস্ট নিউ ইয়র্কের ব্রুকলিনে জন্মগ্রহণ করেন। ১৯৪৯ সালে ম্যাসাচুসেট্‌স ইনস্টিটিউট অফ টেকনোলজি র অর্থনীতি বিভাগে সহকারী অধ্যাপক হিসেবে যোগদান করেন। "Robert Solow | Biography, Nobel Prize, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১৩।  "The Sveriges Riksbank Prize in Economic Sciences in Memory of Alfred Nobel 1987"। NobelPrize.org (ইংরেজি ভাষায়)। সংগ্রহের তারিখ ২০২২-০১-১৩।
চক্রবর্তী রাজাগোপালাচারী

চক্রবর্তী রাজাগোপালাচারী (১০ ডিসেম্বর ১৮৭৪ – ২৫ ডিসেম্বর ১৯৭২; তামিল: சக்ரவர்த்தி ராஜகோபாலாச்சாரி) ছিলেন একজন বিশিষ্ট ভারতীয় আইনজীবী, স্বাধীনতা সংগ্রামী, রাজনীতিবিদ, ইতিহাসবিদ এবং ভারতীয় জাতীয় কংগ্রেসের অন্যতম নেতা। তিনি ছিলেন ভারতবর্ষের সর্বশেষ গভর্নর জেনারেল। তিনি তামিলনাড়ু রাজ্যের মুখ্যমন্ত্রী ছিলেন। তিনি স্বতন্ত্র পার্টির প্রতিষ্ঠাতা। তিনি ভারতের সর্বোচ্চ বেসামরিক পদক ভারত রত্ন পেয়েছিলেন। রাষ্ট্রপতি কোথা হইতে... ঔপনিবেশিক উত্তরাধিকার[স্থায়ীভাবে অকার্যকর সংযোগ] "C. Rajagopalachari: The icon India needs today"।  "How Rajendra Prasad (and not Rajaji) became India's first president"।
লালপা পি-উ

লালপা পি-উ একটি জলচর পাখি। অতি সুলভদর্শন পাখি। পাখিটার বাংলা নাম:‘লালপা পি-উ’, ইংরেজি নাম:‘কমন রেডশ্যাঙ্ক’,(Common Redshank) বৈজ্ঞানিক নাম:‘ট্রিংগা টোটেনাস’,(Tringa totanus) গোত্রের নাম:‘স্কোলোপাসিদি’। এদের অন্য একটি প্রজাতির নাম সবুজপা পি-উ। লালপা পি-উ লম্বায় ২৭-২৯ সেন্টিমিটার। মাথা,ঘাড়,বুক শরীরের উপরের পালক বাদামি-ধূসর রেখা। ডানার পেছনের পালক সাদা। তলপেট থেকে বস্তিপ্রদেশ পর্যন্ত সাদাটে। ঠোঁট লম্বা সোজা। ঠোঁটের গোড়া কমলা-লাল,অগ্রভাগ কালচে। শরীরের তুলনায় পা খানিকটা লম্বা। পায়ের বর্ণ কমলা-লাল,নখ কালো। চোখের বলয় সাদা। প্রজনন সময়ে রঙ কিছুটা গাঢ় দেখায়। এদের বাস মূলত মধ্য-পূর্ব এশিয়া থেকে বৈকালিয়া হ্রদ পর্যন্ত। শীতকালে পরিযায়ী হয় বাংলাদেশ,ভারত,মিয়ানমার,দক্ষিণ চীন,মালয়েশিয়া ও ফিলিপাইনে। এরা জলচর পাখি। অতি সুলভদর্শন পাখি। স্বভাবে শান্ত। কারো সঙ্গে গায়ে পড়ে ঝগড়া করে না। চেহারাটা মায়াবী ধাঁচের। চোখের গড়নও নজরকাড়া। শীত মৌসুমে আমাদের দেশের সর্বত্র ছড়িয়ে পড়ে। ওই সময়ে জলাশয় এলাকায় ছোট-বড় দলে শিকার খুঁজতে দেখা যায় হরহামেশায়। বেশি দেখা যায় উপকূলীয় এলাকায়। জোয়ার-ভাটার খাঁড়ির মুখে দাঁড়িয়ে খাবারের সন্ধান করে। এদের কন্ঠস্বর বেশ চমৎকার। অনেকটা বাঁশির সুরের মতো আওয়াজ করে। ‘টিইউ-টিইউ-টিইউ’ সুরে ডেকে ওঠে। হঠাৎ শুনলে যে কেউ বাঁশির আওয়াজ বলে ভুল করেন। বিশেষকরে নির্জনে সুরাটা শুনলে মনটা বিশাদে ভর করে। এরা ভয় পেলে বা উড়তে উড়তে পিউ-পিউ সুরেও ডাকে। সুরটায় মুগ্ধ হয়ে দেশের বিশিষ্ঠ পাখি বিশারদরা এদের নাম দিয়েছেন ‘মোহন বেণু’। এ পাখির প্রধান খাবার ছোট মাছ,জলজ পোকামাকড়। প্রজনন সময় বসন্তকাল। প্রজননের আগ মুহূর্তে নিজেদের বসত ভিটায় চলে যায়। এরা বাসা বাঁধে ভাসমান জলদামের উপর। বাসা বানাতে ব্যবহার করে জলজ ঘাস লতাপাতা। ডিম পাড়ে ৩-৫টি। স্ত্রী-পুরুষ পালা করে ডিমে তা দেয়। ডিম ফুটতে সময় লাগে ২৩-২৫ দিন। ‌তথ্যসূত্র: দৈনিক ইত্তেফাক